Ir-Regolament tal-Kummissjoni (KE) Nru 1337/2002
ta’ l-24 ta’ Lulju 2002
li jemenda r-Regolament (KE) Nru 76/2002 li jdaħħal sorveljanza Komunitarja minn qabel fuq l-importazzjoni ta’ ċerti prodotti tal-ħadid u l-azzar koperti bit-Trattati tal-KEFA u tal-KE li joriġinaw f’ċerti pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KEE) Nru 3285/94 tat-22 ta’ Diċembru 1994 dwar ir-regoli komuni għall-importazzjonijiet u li jħassar ir-Regolament (KE) Nru 518/94 [1], u b’mod partikolari l-Artikolu 11 tiegħu [2],
Wara li kkonsidrat ir-Regolament tal-Kunsill (KEE) Nru 519/82 tas-7 ta’ Marzu 1994 dwar ir-regoli komuni għall-importazzjonijiet minn ċerti pajjiżi terzi u li jħassar ir-Regolamenti (KEE) Nru 1765/82, (KEE) Nru 1766/82 u (KEE) Nru 3420/83 [3], kif l-aħħar emendati bir-Regolamnent (KE) Nru 1138/98 [4], u b’mod partikolari l-Artikolu 9(1) tiegħu,
Il-konsultazzjonijiet saru ġewwa l-kumitat stabbilit skond ir-Regolamenti riferiti hawn fuq,
Billi:
(1) Fil-20 ta’ Marzu 2002, l-Istati Uniti ta’ l-Amerika daħħlet salvagward "Taqsima 201" fil-għamla ta’ kwoti tat-tariffi u dazji addizzjonali li jinfirxu minn 8 % sa 30 % ad valorem fuq kategriji varji tal-prodotti ta’ l-azzar. Dawn ir-restrizzjonijiet ħorox Amerikani jheddu li jibdlu d-direzzjoni ta’ ammont kbir minn dawn il-prodotti lil hemm mill-Istati Uniti ta’ l-Amerika u għal fuq is-suq Komunitarju u b’hekk jagħmlu ħsara lill-produtturi Komunitarji.
(2) Ir-Regolament tal-Kummissjoni (KE) Nru 560/2002 [5], kif l-aħħar emendat bir-Regolament (KE) Nru 1287/2002 [6], impona miżuri temporanji ta’ salvagward kontra l-importazzjonijiet ta’ ħmistax-il kategorija ta’ prodotti ta’ l-azzar, wara li l-Kummissjoni nnotat żieda konsiderevoli f’dawn l-importazzjonijiet fuq il-perjodu taż-żmien mis-sena 1998 sas-sena 2001 u stabbiliet b’mod preliminari illi kien hemm xiehda ċara illi din iż-żieda fl-importazzjonijiet, bi prezzijiet baxxi, heddet li tagħmel ħsara lill-produtturi Komunitarji. Il-Kummissjoni kkonludiet ukoll illi l-importazzjonijiet miżjuda kienu qegħdin jikkawżaw tagħwiġ fil-kummerċ li jirriżulta mill-qagħda protezzjonista dejjem tiżdied ta’ l-Istati Uniti ta’ l-Amerika. Barra minn hekk, il-Kummissjoni qiegħda bħalissa tagħmel inkjesta "ta’ salvagward" fuq il-prodotti koperti b’dawn il-miżuri proviżorji u sitt kategoriji oħra ta’ prodotti.
(3) L-istatistiċi tal-kummerċ barrani għall-Komunità mhumiex disponibbli fil-limiti taż-żmien stabbiliti bir-Regolament tal-Kummissjoi (KE) Nru 1917/2000 ta-7 ta’ Settembru 2000 li jistabbilixxi ċerti disposizzjonijiet sabiex jiġi implimentat ir-Regolament tal-Kunsill (KE) Nru 1172/95 rigward l-istatistika dwar il-kummerċ barrani [7], kif emendat bir-Regolament (KE) Nru 1669/2001 [8].
(4) Ir-Regolament tal-Kummissjoni (KE) Nru 76/2002 [9] daħħal sorveljanza Komunitarja minn qabel fuq l-importazzjoni ta’ ċerti prodotti tal-ħadid u l-azzar koperti bit-Trattati tal-KEFA u tal-KE. Il-prodotti koperti bir-Regolament ma jikkorrispondux b’mod eżatt ma’ dawk koperti bil-miżuri ta’ salvagward ta’ l-Istati Uniti ta’ l-Amerika. Barra minn hekk, ir-Regolament ma japplikax għall-importazzjonijiet li joriġinaw fil-pajjiżi li jappartjienu għall-Assoċjazzjoni Ewropea tal-Kummerċ Ħieles (l-EFTA), fil-pajjiżi li jagħmlu parti mill-Ftehim dwar iż-Żona Ekonomika Ewropea (iż-ŻEE) jew fit-Turkija. Jidher biċ-ċar li teżisti l-ħtieġa ta’ l-istatistika sabiex tgħin l-analiżi mħaffa tax-xejriet ta’ l-importazzjonijiet għall-prodotti kollha tal-ħadid u ta’ l-azzar lijabbli li d-direzjoni tagħhom tiġi mibdula għal fuq is-suq Komunitarju b’riżultat tal-miżuri ta’ l-Istati Uniti riferiti hawn fuq, irrispettivament mill-oriġini ġeogrfiku tagħhom.
(5) L-iskop tas-sorveljanza minn qabel irid għalhekk jiġi estiż f’termini kemm tal-prodotti koperti u kemm ta’ l-oriġini ġeografika.
(6) Ir-Regolament (KEE) Nru 76/2002 irid jiġi emendat kif jixraq,
ADOTTAT DAN IR-REGOLAMENT:
Artikolu 1
Ir-Regolament (KE) Nru 76/2002 huwa emendat kif ġej:
1. L-Artikolu 1(1) jiġi mibdul b’dan li ġej:
"1. Ir-rilaxx fiċ-ċirkolazzjoni ħielsa ġewwa l-Komunità tal-prodotti tal-ħadid u l-azzar koperti bit-Trattati dwar il-KEFA u dwar il-KE elenkati fl-Anness I għandhom ikunu bla ħsara għas-sorveljanza Komunitarja minn qabel skond l-Artikoli 11 u 12 tar-Regolament (KE) Nru 3285/94 u l-Artikoli 9 u 10 tar-Regolament (KE) Nru 519/94. Dan japplika għall-importazzjonijiet fil-pajjiżi kollha mhux membri. Madankollu, il-prodotti li huma bla ħsara għall-ftehim dwar il-kontroll doppju stabbilit bejn pajjiż mhux membru u l-Komunità għandhom ikunu bla ħsara għall-kondizzjonijiet stabbiliti b’dan il-ftehim u mhux għal dan ir-Regolament."
2. L-Anness jiġi mibdul bl-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta’ Lulju 2002.